Cuneiform Tablet OrNS 86 301
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-mur-IŠTAR ù ú-ṣú-ur-ša-a-šùr qí-bi-ma um-ma a-šùr-DU₁₀-ma a-ba-ú-a be-lu-ú-a a-tù-nu ḫa-ra-num a-šar pá-na-em ú-lá i-ba-ší ší-ip-ri ša a kà-ri-im ša ni-iš-pu-ra-ni a-dí ḫa-ra-nim a-na tù-ùḫ-pì-a pá-ta-e-em ù a-tù-nu iḫ-da-ma a-wa-tám ta-e-ra-ma ší-ip-ri li-iš-pu-ru-nim-ma ù a-na-ku a-na-kam la a-sà-ḫu-ur ù té-er-ta-ak-nu a-ni-tam₄ la a-ni-tam₄ li-li-kam-ma uz-ni pí-ti-a a-na ú-ṣú-ur-ša-a-šùr qí-bi-ma 0.5 ma-na KÙ.BABBAR <gap>-iš-tí-kál li-iš-qú-lá-kum lu-qú-tum ša tù-šé-bi₄-lá-ni šál-ma-at a-dí ší-ma-am ta-ša-ú-mu KÙ.BABBAR i ku-nu-ki-kà-ma li-ib-ší